**פרנצ'סקו הראשון ד'אסטה, דוכס מודנה** (באיטלקית: **Francesco I d'Este**;‏ 6 בספטמבר 1610 – 14 באוקטובר 1658), היה דוכס מודנה בין השנים 1629–1658.

ביוגרפיה
--------

פרנצ'סקו נולד ב-6 בספטמבר 1610 במודנה, לאלפונסו השלישי ד'אסטה, דוכס מודנה ולאיזבלה, נסיכת סבויה, בתם של קרלו אמנואלה הראשון, דוכס סבויה וקתרינה מיקאלה, נסיכת ספרד. בשנת 1629 התפטר אביו מתפקידו ונכנס למנזר, ופרנצ'סקו עלה לשלטון במקומו. במהלך המגפה של 1630–1631 מתו כ-70% מתושבי מודנה. לאחר פרוץ מלחמת שלושים השנים צידד פרנצ'סקו בספרד ופלש לדוכסות פארמה, אולם בעת ביקורו בספרד על מנת לתבוע את שכרו, הוא יכל רק לרכוש את קורג'ו על ידי תשלום של 230,000 פלורינים.

מאוחר יותר, בעקבות מלחמת קסטרו הראשונה, שבה פרנצ'סקו הצטרף לוונציה, פירנצה וצידד בדוכסי פארמה נגד משפחת ברבריני והאפיפיור אורבנוס השמיני, הוא ניסה לכבוש את פרארה, אולם המלחמה הסתיימה ללא כל רווח מסוים למודנה. מכיוון ששוב לא קיבל עזרה מספרד, פרנצ'סקו כרת ברית עם צרפת בסיועו של החשמן מזארין. לעומת זאת, כאשר הוא נכשל בכיבוש קרמונה, והיה נראה שהכף במלחמה נוטה לצד ספרד, חזר פרנצ'סקו וכרת עמם שוב ברית. מאוחר יותר הוא חזר לברית עם צרפת, על ידי שחיתן את בנו ויורשו אלפונסו עם לורה מרטינוצי, אחייניתו של מאזארן.

אחרי התנגדות מוצלחת לפלישה הספרדית משטחיהם במילאנו, הוא נלחם לצד צרפת, סבויה, וכבש את אלסנדריה וואלנצה בשנים 1656–1657 עם עזרת בנו. בשנת 1658 הוא כבש את מורטארה, אולם חלה במלריה, וב-14 באוקטובר 1658 מת בסנטיה, ובנו אלפונסו הרביעי ד'אסטה, דוכס מודנה עלה לשלטון במקומו.

למרות מיומנותו כמפקד צבאי, פרנצ'סקו היה ידוע עבור עמידתו בעקרונות דתיים. בנוסף, הוא העשיר את מודנה עם הבנייה של ארמון הדוכס של מודנה, תיאטרון דלה ספלטה הגדול, וילה דלה פנטטורורי, הרחבת הנמל בתעלת נביגליו ושיקום המצודה.

משפחתו
------

בשנת 1631 התחתן פרנצ'סקו עם מריה קטרינה פארנזה, בתם של ראנוצ'ו הראשון פארנזה, דוכס פארמה ומרגריטה אלדוברנדיני, ממנה נולדו לו 9 ילדים:

* אלפונסו ד'אסטה, נסיך הכתר של מודנה (1632).
* אלפונסו הרביעי ד'אסטה, דוכס מודנה (1634–1662), התחתן עם לאורה מרטינוצי, והיה אביה של מרי ממודנה.
* איזבלה ד'אסטה, דוכסית פארמה (1635–1666), התחתנה עם ראנוצ'ו השני פארנזה, דוכס פארמה.
* אלאונורה ד'אסטה (1639–1640).
* טדאלדו ד'אסטה (1640–1643).
* אלמריגו ד'אסטה (1641–1660).
* אלאונורה ד'אסטה (1643–1722).
* מריה ד'אסטה (1644–1684), התחתנה עם ראנוצ'ו השני פארנזה, דוכס פארמה.
* טדאלדו ד'אסטה (1646).

בשנת 1648 התחתן פרנצ'סקו עם ויטוריה פארנזה, בתם של ראנוצ'ו הראשון פארנזה, דוכס פארמה ומרגריטה אלדוברנדיני, ממנה נולדה לו בת אחת:

* ויטוריה ד'אסטה (1649–1656).

בשנת 1654 התחתן פרנצ'סקו עם לוקרציה ברבריני, בתם של טדאו ברבריני ואנה קולונה, ממנה נולד לו בן אחד:

* רינלדו השלישי ד'אסטה, דוכס מודנה (1655–1737), התחתן עם שרלוטה פליציטס מבראונשווייג-לינבורג.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| אלפונסו ד'אסטה, אדון מונטצ'ו |   | ג'וליה דלה רוברה |   | קוזימו הראשון דה מדיצ'י, הדוכס הגדול של טוסקנה |   | קמילה מרטלי |   | אמנואלה פיליברטו, דוכס סבויה |   | מרגריט מצרפת, דוכסית ברי |   | פליפה השני, מלך ספרד |   | אליזבת דה ולואה, נסיכת צרפת |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | צ'זארה ד'אסטה, דוכס מודנה |   |   |   |   |   | וירג'יניה דה מדיצ'י |   |   |   |   |   | קרלו אמנואלה הראשון, דוכס סבויה |   |   |   |   |   | קתרינה מיקאלה, נסיכת ספרד |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | אלפונסו השלישי ד'אסטה, דוכס מודנה |   |   |   |   |   |   |   |   |   |   |   |   |   | איזבלה, נסיכת סבויה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **פרנצ'סקו הראשון ד'אסטה, דוכס מודנה** |
|

קישורים חיצוניים
----------------

ויקישיתוף מדיה וקבצים בנושא **פרנצ'סקו הראשון ד'אסטה, דוכס מודנה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309800205171
* BnF: cb12289836t (data)
* GND: 119104385
* ICCU: MUSV024586
* ISNI: 0000 0001 2133 1632
* LCCN: n93015920
* SELIBR: 209171
* SNAC: w6xw4wpd
* SUDOC: 077286588
* ULAN: 500286196
* VcBA: 495/79623
* VIAF: 52492012
* WorldCat: lccn-n93015920

 |